《湖上同蔡子鼎谭仲修》
清代·吴怀珍

轻舟一棹入湖西，和尔行吟过白堤。宿雨画桥烟水碧，空山乔木鹧鸪啼。

吾曹啸傲仍诗酒，大地兵争日鼓鼙。凄绝长河控南北，登高雪涕为群黎。

作者简介：浙江钱塘人，字子珍。咸丰二年举人，考取教习。治古文主苏轼，论兵主李广，诗学中唐。慷慨自负，久留都中，无以自表。病卒客旅。好友谭献刻其遗著为《待堂文》。